COMUNICAT DE PRESĂ
(03 august 2010)

REF: Precizări ale Administraţiei Prezidenţiale
 
Administraţia Prezidenţială salută gestul Realitatea TV de a reaminti opiniei publice jocurile incorecte făcute de acest post de televiziune în timpul campaniei electorale din anul 2009, când a difuzat obsesiv un film trucat în încercarea de a influenţa rezultatul alegerilor.
 
Reluarea de către Realitatea TV în cursul zilei de marţi, 3 august a.c., a manipulărilor pe acest subiect reprezintă un pseudojurnalism care nu este specific spaţiului democratic european.
 
Administraţia Prezidenţială remarcă grava confuzie editorială manifestată la Realitatea TV prin titluri precum “Scandalul pumnului revine”, în contextul în care expertul criminalist Cătălin Grigoraş a confirmat că filmul prezentat obsesiv de Realitatea TV în campania pentru alegerile prezidenţiale a fost alterat, fiind practic, un trucaj.

 
Departamentul de Comunicare Publică